**Referat fra generalforsamlingen 2024.**

42 medlemmer af onsdagsdameklubben havde tilmeldt sig dette års generalforsamling.

Alice bød forsamlingen velkommen. Bestyrelsen foreslog Birthe Balle som generalforsamlingens dirigent.

**Valg af dirigent og stemmetællere**

Birthe blev enstemmigt valgt som ordstyrer. Stemmetællere ville blive valgt senere, hvis behovet herfor opstod.

**Formandens beretning**

Beretningen omfattede foreningens virke gennem det seneste år, herunder bl.a. en betydelig medlemsfremgang. Klubben har i indeværende år 52 medlemmer. Endvidere blev åbningsmatchen, matchene mod OB, Struerdamerne samt smykkematchen fremhævet. Alle matchene med mange deltagere.

Indførelsen af digital scoreindberetning, der havde sin debut henover foråret, blev godt modtaget af medlemmerne og gik over al forventning, hjulpet godt på vej af Anne Grethe.

GreenFeeugens udflugt til Trehøje Golfklub blev nævnt, idet kun ganske få medlemmer tilmeldte sig. Fremadrettet overvejes det, at lade medlemmer selv arrangere en udflugt.

Formanden afsluttede beretningen med at række en stor tak til golfklubbens sekretær Anne Grethe for en altid imødekommende og værdifuld assistance. Endvidere rettedes en stor tak til kokken og hans stab for lækre frokoster og venlig betjening.

Beretningen blev godkendt uden kommentarer.

**Fremlæggelse og godkendelse af regnskabet**

Bodil fremlagde årets afsluttende regnskab.

Regnskabet blev godkendt uden kommentarer.

**Behandling af indkomne forslag**

Bestyrelsen havde ingen forslag modtaget.

**Forslag fra bestyrelsen**

**Bestyrelsen havde revideret/justeret klubbens vedtægter. Generalforsamlingen vedtog klubbens justerede vedtægter.**

**Valg af bestyrelsesmedlemmer**

På valg var: Alice Christensen og Bodil Boysen.

Begge blev genvalgt uden modkandidater.

**Valg af revisor**

Der var genvalg af Margit Brun.

**Eventuelt**

Under dette punkt blev årets lokalmatchvindere hædret.

9-huller: Bente Brandt

18-huller: Karen Øland

Afslutningsvis takkede Alice den fremmødte forsamling for god ro og orden under generalforsamlingen.

Generalforsamlingen danner rammen for afslutningen af onsdagsdamerne golfsæson 2024.10.31 Frem til sæsonstart marts/april 2025 gennemføres vintergolf med tilmelding i golfbox onsdage inden kl. 08.00. Der er tilmelding i golfbox, der serveres ingen frokoster, ej heller uddeles præmier.

**Ref. Inger**